ITEL เคาะราคา IPO ที่ 5.20 บ. เปิดจอง 7-9 ก.ย. เข้าเทรด mai 14 ก.ย.
ITEL เคาะราคา IPO ที่ 5.20 บ. เปิดจอง 7-9 ก.ย. เข้าเทรด mai 14 ก.ย.
29 ส.ค. 2559

บริษัท อินเตอร์ลิ้งค์ เทเลคอม จำกัด (มหาชน) หรือITEL เปิดเผยว่า บริษัทกำหนดราคาเสนอขายหุ้นสามัญเพิ่มทุนให้แก่ประชาชนทั่วไปเป็นครั้งแรก (IPO) ที่ 5.20 บาท/หุ้น โดยจะเปิดให้ผู้ถือหุ้นเดิมของ บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือILINK (Pre-emptive) จองซื้อจำนน 60 ล้านหุ้น ระหว่างวันที่ 31 ส.ค. และ 1-2 ก.ย. จากนั้นเปิดให้ประชาชนทั่วไปจองซื้อจำนวน 140 ล้านหุ้น ระหว่างวันที่ 7-9 ก.ย. คาดว่าจะนำหุ้นเข้าซื้อขายในตลาดหลักทรัพย์เอ็ม เอ ไอ (mai) วันที่ 14 ก.ย.นี้
ทั้งนี้บริษัทเป็นผู้ให้บริการโครงข่ายใยแก้วนำแสง ให้บริการติดตั้งโครงข่าย และให้บริการพื้นที่ศูนย์สำรองข้อมูล เสนอขาย IPO จำนวน 200 ล้านหุ้น มูลค่าที่ตราไว้หุ้นละ 1.00 บาท ซึ่งคิดเป็นร้อยละ 40 ของจำนวนหุ้นที่ออกและเรียกชำระแล้วทั้งหมดของบริษัท โดยระดมทุนจำนวน 1,040 ล้านบาท เพื่อขยายธุรกิจ ชำระคืนเงินกู้ และใช้เป็นเงินทุนหมุนเวียน โดยมี บล.ฟินันเซีย ไซรัส เป็นที่ปรึกษาทางการเงิน และผู้จัดการการจัดจำหน่ายและรับประกันการจำหน่าย